Alsókategóriás táblagépek érkeznek a Samsungtól
Még ebben a hónapban bejelentheti a Samsung alsókategóriás, de messze nem filléres táblagépeit.
Projekt Goya kódnév alatt folyik két viszonylag elérhető árú Samsung-tablet, az SM-T113 és az SM-T116 fejlesztése. A modellszámokból következik, hogy a készülékek a 2013-ban megjelent Galaxy Tab 3 Lite utódai lehetnek.

Az SM-T113, mutat rá a SamMobile, már megjelent az indiai Zauba oldalon (megérkezett tesztre), ezzel együtt európai piacokra szánják. A specifikációiról csak annyit tudni, hogy várhatóan a Galaxy Grand Maxénak felelnek meg.

Az SM-T116 jellemzői már korábban kiszivárogtak: 7”-es megjelenítője lesz, 1,2 GHz-es négymagos Spreadtrum SC8830 processzora és 1 GB RAM-ja. Android 4.4 KitKatet futtat majd TouchWizzel.

Mivel a Samsungra jellemző, hogy új tabletekkel kezdi az évet, valószínűnek tűnik, hogy igaz lehet a két olcsóbb táblagép januári megjelenése.
SM-T113 olcsóbb táblagépek SM-T116 projekt Goya Samsung